**Дерекбаева Нагыма Оразкановна**

№15 «Әлия» балабақшасының

№5 «Айгөлек» ересектер тобы тәрбиешісі,

Маңғыстау облысы, Жаңаөзен қаласы

**Е дыбысы және әрпімен таныстыру**

**Білім беру қызметі**: «Коммуникация»

**Оқу қызметі мақсаты:**

**1. Білімділік:** «Е» дыбысы және оның әріп таңбасымен таныстыру, балалардың сөзге дыбыстық талдау жасауын одан әрі дамыту.

**2. Дамытушылығы:** Ойын арқылы тілдерін, ой-өрістерін, сөздік қорларын, есте сақтау қабілеттерін дамыту.

**3. Тәрбиелігі:** Оқу қызметі барысында дауысты, дауыссыз дыбыстарды бір-бірінен ажыратуға, ойларын еркін жеткізе білуге тәрбиелеу.

**Әдіс-тәсілдер:** көрсету, үйрету, қайталау, сұрақ-жауап, ойын, мадақтау.

**Көрнекіліктер**: интерактивті тақта.

|  |  |  |
| --- | --- | --- |
| **Әрекет кезеңдері** | **Тәрбиешінің іс-әрекеті** | **Балалардың іс-әрекеті** |
|  | Міне, бүгін бізде ерекше күн, бүгін ашық оқу іс-әрекетімізге қонақтар келіп отыр, ендеше арайлап атқан таңмен, күлімдеген күнмен, достарыңмен амандасайық.  **Шаттық шеңбері**  Армысың, асыл күн!  Армысың, көк аспан!  Армысың, жан досым!  Жылуыма жылу қос,  Міне, менің қолым!   * Балалар, көңіл-күйлерің қалай? * Қыс мезгілінде неше ай бар? * Атайықшы? * Қыс мезгілінде ауа-райы қандай болады? * Бір аптада неше күн бар? * Балалардың қыс мезгілі туралы тақпақтарын сұрау. * Балалар өткен оқу қызметімізде қандай дыбыспен танысып едік, есімізге түсірейікші? * Дұрыс айтасыңдар (**Ң** –дыбысын тақтаға ілу) * **«Ң»** дыбысы дауысты ма дауыссыз ба? * **«Ң»** дыбысын қандай түспен белгілейміз? * **«Ң»** әріпінен кездесетін сөздерді маған кім айтып береді? * Балалар кім маған өткен әріптерді айтып береді? * Жарайсыңдар, балалар дұрыс айтасыңдар. | * Сәлеметсіздер ме! * Өте тамаша! * Қыс мезгілінде 3 ай бар. * Олар: желтоқсан, қаңтар, ақпан.   Балалардың жауаптары.  - Бір аптада 7 күн бар.   * «Ң» дыбысы * **«Ң»** дауыссыз дыбыс * **«Ң»** дыбысын көк түспен белгілейміз * Тың, шың, іңір, сіңір. * А, Н, Ғ, Р, О, Қ, М, Б, С, Ң. |
| **Іздену ұйымдастырушы** | * Адамдардың айтатын сөздері әртүрлі болады. Кейбір дыбыстар ауыз қуысынан еркін шықса, ал кейбіреуі кедергіге ұшырайды. Айнаны алып қараңдаршы, дыбысты айтуға не көмектеседі? * Әрине, ауыз. Қараңдаршы, ауыз қуысында нелер бар? * Мен сендерге дыбыс айтамын, ал сендер дыбысты айнаға қарап қайталайсыңдар. * «Е» дыбысын айтамыз. * «Е» дыбысы ауыз қуысында кедергіге ұшырады ма? * **«Е»** дыбысын әндетіп айтсақ болады. * **Е-е-е**. Өйткені «е» дыбысы дауысты, оны қызыл түспен белгілейміз. * **«Е»** дыбысын ауада жазып көрейікші. Алдымен мен жазайын, содан кейін сендер ауада жазып қайталайсыңдар. * **«Е»** әрпі ешкі, елік, етік, есек, ел сөздерінің басында кездеседі. * Кесе, күрек, бел сөздерінің қай жерінде кездеседі? * Бие, шие, түйе сөздерінің қай жерінде кездеседі?   **Сергіту сәті:**  Мен өркешті түйемін,  Басымды жерге иемін.  Маң-маң басып далада,  Жантақ жеуді сүйемін.   * Қазір мен мақал-мәтел айтамын, сендер «е» дыбысы бар сөздерді естеріңде сақтап қалуға тырысыңдар.   **Мақал-мәтел**  **1**. Ер дәулеті – еңбек.  **2**. Еңбек түбі – береке,  Көптің түбі – мереке.  **3**. Ер қадірін ел біледі,  Зер қадірін – зергер біледі.  **Дидактикалық ойын: «Жалпы атауын ата».**  **Ойын шарты**: педагог бір топқа жататын сөздерді айтады да, допты балаларға лақтырады. Допты қағып алған бала жалпы атауын айтуы керек.  **1**.Сиыр, қой, жылқы–––––––––  **2**.Алма, жүзім, өрік–––––––––  **3**.Пияз, сәбіз, картоп–––––––––  **4**.Айгүл, Маржан, Марал–––––  **5**.Маса, шыбын, көбелек––––––  **6**.Сауысқан, қарға, кептер–––––  **Тіл ұстарту жаттығулары:**  Е- е- е ат үстінде ер,  Ең-ең-ең-ең үлкені мен,  Ең-ең-ең-ең екі жағы тең.  **Дәптермен жұмыс:**  дәптердегі №26 тапсырма бойынша орындалады. | * Ауыз * Тіл, тіс, ерін * Жоқ * Балалар әндетіп айтады. * Балалар естеріне сақтайды. * Ортасында * Аяғында * Іс-қимылмен жасап көрсетеді. * **«Е»** дыбысы бар сөздерді естеріңде сақтап айтады. * Балалар ойынға кіріседі. * Үй жануарлары * Жемістер * Көкөністер * Қыздар * Жәндіктер * Құстар   Берілген тапсырмаларды орындайды. |
| **Рефлексті коррекциялаушы** | * Балалар, бүгін біз қандай әріппен таныстық? * Ол қандай дыбыс екен? * Ол сөздің қай жерінде кездеседі? * Ендеше балалар келген қонақтармен қоштасайық. | * **«Е»** әріпімен * Дауысты * Басында, ортасында, соңында |

**Күтілетін нәтиже:**

**Біледі:** Л дыбысы және әрпімен;

**Игереді:** Ойын арқылы тілдерін, ой-өрістерін, сөздік қорларын, есте сақтау қабілеттерін игереді;

**Меңгереді:** Оқу қызметі барысында мал төлдеріне қамқорлық жасауға, дауысты-дауыссыз дыбыстарды бір-бірінен ажыратуды.